
DR 31.10.2012 75 

 
Ini berkaitan apa yang berlaku baru-baru ini di Switzerland di mana Peguam 

Negara Switzerland telah membuka satu siasatan jenayah terhadap satu bank di sana 
bernama UBS. Akan tetapi apa yang relevan untuk kita sebagai rakyat Malaysia ialah iaitu 
duit ataupun dana yang di salurkan dalam akaun UBS di Switzerland itu, tuan punya adalah 
dinamakan sebagai Ketua Menteri Sabah. Jumlah yang disebut, yang dipegang dalam 
akaun itu yang disyaki terlibat dalam isu money laundering ini adalah berjumlah USD90 
juta. Jadi itulah bagi saya money laundering yang sebenarnya. Jadi saya minta pandangan 
daripada Yang Berhormat Telok Intan.  

 Tuan M. Manogaran [Telok Intan]: Betul, itu yang sebenarnya money laundering 
dan kita tunggu bank yang terlibat di Switzerland itu mengambil tindakan yang seterusnya. 
Akan tetapi saya percaya, ada pesanan-pesanan dihantar kepada bank tersebut dan juga 
Kerajaan Switzerland supaya cuba tidak mengambil apa-apa tindakan dalam penyiasatan 
itu.  

 Akhirnya saya mengucapkan syabas kepada SUARAM sebab membantu rakyat 
Malaysia mendedahkan segala perbuatan berunsur jenayah dan fraud oleh segelintir 
masyarakat Malaysia termasuk Kerajaan Malaysia sendiri, penglibatannya secara terus dan 
tidak terus. Sekian, terima kasih.  

 Tuan Pengerusi [Datuk Dr. Wan Junaidi bin Tuanku Jaafar]: Yang Berhormat 
Hulu Selangor. 

 

6.04 ptg. 

 Tuan P. Kamalanathan a/l P. Panchanathan [Hulu Selangor]: Terima kasih 
Tuan Pengerusi. Empat isu ingin saya bangkitkan. Pertama, Butiran 010300 – 
Penguatkuasa. Menurut laporan, kita ada sebanyak 53,030 perniagaan diperiksa pada 
tahun 2011 dan pada masa yang sama 900 operasi dijalankan untuk menguatkuasakan 
undang-undang perdagangan. Tahniah kepada semua penguatkuasa yang telah 
menjalankan tanggungjawab mereka dengan seberapa baik yang boleh dan juga tahniah 
kepada kementerian kerana memastikan semua undang-undang yang dikuatkuasakan ini 
dilaksanakan dengan cara yang betul.  

 Soalan saya, berapa ramaikah penguatkuasa yang ada sekarang dan sama ada 
penguatkuasa ini cukup untuk memastikan semua undang-undang yang kita telah 
kuatkuasakan ini dapat dilaksanakan dengan cara yang betul? Ini kerana kita tidak mahu 
membebankan penguatkuasa ini dan pada masa yang sama penguatkuasa juga harus 
diberi kuasa untuk menangkap dan juga mengambil tindakan yang sewajarnya. Adakah 
mereka diberi cukup peralatan ataupun akta-akta untuk memastikan mereka tidak pula di 
attack dengan izin?  

 Pada masa yang sama, semasa musim perayaan apabila skim kawalan harga 
dikuatkuasakan, bagaimanakah pencapaian mereka semasa musim perayaan tersebut? 
Berapa peratus peniaga-peniaga yang melanggar undang-undang semasa skim kawalan 
harga musim perayaan ini? Apakah tindakan yang telah diambil sekiranya mereka 
melanggar undang-undang ini berulang kali? Adakah di antara peniaga-peniaga ini kita 
memberi arahan supaya tidak berniaga lagi kerana tidak mengikut syarat-syarat yang 
ditetapkan semasa penguatkuasaan skim kawalan harga musim perayaan? 

 Butiran 020200 – Pembangunan Perniagaan. Saya ucapkan jutaan terima kasih 
kepada Yang Amat Berhormat Perdana Menteri dan juga kementerian kerana begitu 
prihatin terhadap rakyat Hulu Selangor dan juga membekalkan kita sebuah Kedai Rakyat 
1Malaysia di kawasan Parlimen Hulu Selangor. Rakyat biasa, luar bandar menghargai 
bantuan ini dan ada mungkin mereka di bandar yang mengutuk, mengkritik dan tidak 
menggunakan. Saya seorang pengguna produk Kedai Rakyat 1Malaysia dan saya ucapkan 
terima kasih dan diharapkan lebih banyak lagi kawasan-kawasan yang memerlukan. Kita 
tidak perlu hiraukan mereka yang tidak memerlukan ini. Mungkin mereka daripada golongan 
kaya raya.  

 Seterusnya, Butiran 020400 – Pembangunan Koperasi. Program-program seperti 
Program Transformasi Kedai Runcit (TUKAR) dan juga Program Pemodenan Bengkel 
Automotif (ATOM) telah mendapat penyertaan yang begitu memberangsangkan. Banyak 
perubahan, transformasi daripada satu kedai runcit yang biasa, transformasi daripada 
woksyop yang begitu tidak indah sekarang menjadi lebih teratur.  



Ini berkaitan apa yang berlaku baru-baru ini di Switzerland di mana Peguam Negara Switzerland telah membuka satu siasatan jenayah terhadap satu bank di sana bernama UBS. Akan tetapi apa yang relevan untuk kita sebagai rakyat Malaysia ialah iaitu duit ataupun dana yang di salurkan dalam akaun UBS di Switzerland itu, tuan punya adalah dinamakan sebagai Ketua Menteri Sabah. Jumlah yang disebut, yang dipegang dalam akaun itu yang disyaki terlibat dalam isu money laundering ini adalah berjumlah USD90 juta. Jadi itulah bagi saya money laundering yang sebenarnya. Jadi saya minta pandangan daripada Yang Berhormat Telok Intan. Tuan M. Manogaran [Telok Intan]: Betul, itu yang sebenarnya money laundering dan kita tunggu bank yang terlibat di Switzerland itu mengambil tindakan yang seterusnya. Akan tetapi saya percaya, ada pesanan-pesanan dihantar kepada bank tersebut dan juga Kerajaan Switzerland supaya cuba tidak mengambil apa-apa tindakan dalam penyiasatan itu. Akhirnya saya mengucapkan syabas kepada SUARAM sebab membantu rakyat Malaysia mendedahkan segala perbuatan berunsur jenayah dan fraud oleh segelintir masyarakat Malaysia termasuk Kerajaan Malaysia sendiri, penglibatannya secara terus dan tidak terus. Sekian, terima kasih. Tuan Pengerusi [Datuk Dr. Wan Junaidi bin Tuanku Jaafar]: Yang Berhormat Hulu Selangor. 6.04 ptg. Tuan P. Kamalanathan a/l P. Panchanathan [Hulu Selangor]: Terima kasih Tuan Pengerusi. Empat isu ingin saya bangkitkan. Pertama, Butiran 010300- Penguatkuasa. Menurut laporan, kita ada sebanyak 53,030 perniagaan diperiksa pada tahun 2011 dan pada masa yang sama 900 operasi dijalankan untuk menguatkuasakan undang-undang perdagangan. Tahniah kepada semua penguatkuasa yang telah menjalankan tanggungjawab mereka dengan seberapa baik yang boleh dan juga tahniah kepada kementerian kerana memastikan semua undang-undang yang dikuatkuasakan ini dilaksanakan dengan cara yang betul. Soalan saya, berapa ramaikah penguatkuasa yang ada sekarang dan sama ada penguatkuasa ini cukup untuk memastikan semua undang-undang yang kita telah kuatkuasakan ini dapat dilaksanakan dengan cara yang betul? Ini kerana kita tidak mahu membebankan penguatkuasa ini dan pada masa yang sama penguatkuasa juga harus diberi kuasa untuk menangkap dan juga mengambil tindakan yang sewajarnya. Adakah mereka diberi cukup peralatan ataupun akta-akta untuk memastikan mereka tidak pula di attack dengan izin? Pada masa yang sama, semasa musim perayaan apabila skim kawalan harga dikuatkuasakan, bagaimanakah pencapaian mereka semasa musim perayaan tersebut? Berapa peratus peniaga-peniaga yang melanggar undang-undang semasa skim kawalan harga musim perayaan ini? Apakah tindakan yang telah diambil sekiranya mereka melanggar undang-undang ini berulang kali? Adakah di antara peniaga-peniaga ini kita memberi arahan supaya tidak berniaga lagi kerana tidak mengikut syarat-syarat yang ditetapkan semasa penguatkuasaan skim kawalan harga musim perayaan? Butiran 020200- Pembangunan Perniagaan. Saya ucapkan jutaan terima kasih kepada Yang Amat Berhormat Perdana Menteri dan juga kementerian kerana begitu prihatin terhadap rakyat Hulu Selangor dan juga membekalkan kita sebuah Kedai Rakyat 1Malaysia di kawasan Parlimen Hulu Selangor. Rakyat biasa, luar bandar menghargai bantuan ini dan ada mungkin mereka di bandar yang mengutuk, mengkritik dan tidak menggunakan. Saya seorang pengguna produk Kedai Rakyat 1Malaysia dan saya ucapkan terima kasih dan diharapkan lebih banyak lagi kawasan-kawasan yang memerlukan. Kita tidak perlu hiraukan mereka yang tidak memerlukan ini. Mungkin mereka daripada golongan kaya raya. Seterusnya, Butiran 020400- Pembangunan Koperasi. Program-program seperti Program Transformasi Kedai Runcit (TUKAR) dan juga Program Pemodenan Bengkel Automotif (ATOM) telah mendapat penyertaan yang begitu memberangsangkan. Banyak perubahan, transformasi daripada satu kedai runcit yang biasa, transformasi daripada woksyop yang begitu tidak indah sekarang menjadi lebih teratur.